EkBass/fiwiki-20250220-pages-articles huggingface dataset:
Karisteheinät

Karisteheinät (Sporobolus) on heinäkasvien (Poaceae) heimoon kuuluva kasvisuku. Sukuun kuuluu 184 lajia. Suvun lajeista muun muassa preeriakaristeheinää (Sporobolus heterolepis) käytetään koristekasvina. == Lajeja == * Sporobolus africanus – afrikankaristeheinä * Sporobolus diandrus – suppukaristeheinä * Sporobolus elongatus * Sporobolus heterolepis – preeriakaristeheinä * Sporobolus indicus – soukkakaristeheinä * Sporobolus minutus * Sporobolus nebulosus – kuohukaristeheinä * Sporobolus pulchellus * Sporobolus spicatus * Sporobolus virginicus – hiekkakaristeheinä == Lähteet == == Aiheesta muualla == * Suomen Lajitietokeskus: Karisteheinät (Sporobolus) * Finto: Kassu – Kasvien suomenkieliset nimet: Karisteheinät (Sporobolus) * Integrated Taxonomic Information System (ITIS): Sporobolus * Global Biodiversity Information Facility (GBIF): Sporobolus * United States Department of Agriculture (USDA): Sporobolus * Flora of China: Sporobolus *
Don’t Blink

Don’t Blink on yhdysvaltalainen vuonna 2014 valmistunut psykologinen kauhuelokuva, jonka ohjasi ja käsikirjoitti Travis Oates. ==Näyttelijät== == Lähteet == Luokka:Vuoden 2014 yhdysvaltalaiset elokuvat Luokka:Yhdysvaltalaiset kauhuelokuvat
Kia-Emilia Hakala

Kia-Emilia Hakala (s. 7. toukokuuta 1998) on suomalainen alppihiihtäjä, jonka seura on Harjavallan Jymy. Hän kuuluu myös Suomen alppihiihtomaajoukkueeseen. Hakala on voittanut syöksylaskun naisten SM-kultaa vuosina 2016 ja 2017. Hänen isänsä on entinen mäkihyppääjä Vesa Hakala. == Lähteet == Luokka:Suomalaiset alppihiihtäjät Luokka:Elävät henkilöt Luokka:Vuonna 1998 syntyneet
Suicideboys

Suicideboys (tyyliteltynä $uicideboy$) on Yhdysvaltojen New Orleansista, Louisianasta kotoisin oleva kahdesta serkuksesta muodostuva rap-duo. Duon kuuluvat lukuisilla alter egoilla esiintyvät Ruby da Cherry (oikealta nimeltään Aristos Petrou) sekä $crim (oikealta nimeltään Scott Arceneaux Jr.). Duon musiikille tyypillisiä ovat Three 6 Mafia -vaikutteet, memphis rap -vokaalisamplet ja kertosäkeiden korvaaminen sampleilla. Duo ei kuitenkaan aina noudata näitä tyylipiirteitä, vaan muuntelee niitä. Duo esiintyi Suomessa ensimmäistä kertaa Blockfesteillä 19. elokuuta 2017, toisen kerran 14. tammikuuta 2018, kolmannen kerran 17. elokuuta 2018 Blockfesteillä, neljännen kerran 20. heinäkuuta 2019 Weekend Festivaaleilla ja viidennen kerran 6. maaliskuuta 2023 Helsingin jäähallilla. == Historia == Scrim & Ruby ovat serkukset, jotka kasvoivat 7th Wardissa, New Orleansissa, Louisianan osavaltiossa. Kumpikin heistä kiinnostui musiikista jo lapsina. Ennen kuin he muodostivat duon vuonna 2014, Aristos soitti kitaraa, viulua, pianoa, rumpuja, bassoa sekä oppi räppäämään hyppien samalla paikallisista punk-bändeistä toiseen. Scott aloitti DJ-hommat 13-vuotiaana ja tuli sen kautta tunnetummaksi, jonka jälkeen hän alkoi hostaamaan mixtapeja paikallisille räppäreille ja 19-vuotiaana itse tuottamaan musiikkia. ==Sanoitukset== Duon sanoitukset kertovat muun muassa huumeista, satanismista, omista kokemuksista elämässä ja taisteluista addiktioita, itsetuhoisuutta ja masennusta vastaan. == Diskografia == Pääartikkeli: Suicideboysin diskografia === Albumit === * My Liver Will Handle What My Heart Can’t (2015) * Now the Moon’s Rising (2015) * Dark Side of the Clouds (2016) * Grey Sheep II (2016) * Eternal Grey (2016) * I Want To Die In New Orleans (2018) * Stop Staring At The Shadows (2020) * Long Term Effects Of SUFFERING (2021) * Sing Me a Lullaby, My Sweet Temptation (2022) * New World Depression (2024) ==Lähteet== Luokka:Yhdysvaltalaiset duot Luokka:Yhdysvaltalaiset hip hop -yhtyeet
Watch Dogs 2

Watch Dogs 2 on Ubisoftin julkaisema jatko-osa Watch Dogs -pelille. Peli on julkaistu vuonna PlayStation 4:lle, Windowsille ja Xbox Onelle. Peli käyttää EasyAntiCheat-suojausta, joka on herättänyt myös kritiikkiä. Pelin jatko-osa Watch Dogs: Legion julkaistiin 29. lokakuuta 2020. == Vastaanotto == Peli on saanut IGN:n arvostelussa arvosanan 8.5/10. == Lähteet == == Aiheesta muualla == * Luokka:Vuoden 2016 videopelit Luokka:PlayStation 4 -pelit Luokka:Xbox One -pelit Luokka:Windows-pelit Luokka:Ubisoft Luokka:PlayStation 4 Pro -tehostetut pelit Luokka:Toimintaseikkailupelit Luokka:Avoimen pelimaailman pelit Luokka:Hiiviskelypelit Luokka:Verkkomoninpelit
Blindspot

Blindspot on yhdysvaltalainen Martin Geron luoma rikosdraamasarja, jonka päärooleissa ovat Sullivan Stapleton ja Jaimie Alexander. Yhdysvalloissa sarjan esittäminen aloitettiin 29. syyskuuta 2015 NBC:n kanavalla. Suomessa sarjaa on esitetty Liv-kanavalla, jonka jälkeen jaksot ovat olleet nähtävissä myös Nelonen Median Ruutu suoratoistopalvelussa.. Sarjaa on esitetty uusintana myös Hero-kanavalla. Kolmentoista ensimmäisen jakson jälkeen sarja sai NBC:ltä niin sanotun back nine order -tilauksen, jolla kauden jaksojen määrä kasvoi 22:een ja tuon päälle tilattiin vielä yksi jakso hyvin menestyneen kauden päätteeksi. Marraskuussa 2015 NBC tilasi sarjalle toisen tuotantokauden, jonka esittäminen aloitettiin 14. syyskuuta 2016. NBC tilasi sarjalle kolmannen tuotantokauden, jonka esittäminen alkoi Yhdysvalloissa 27. lokakuuta 2017. Suomessa sarjan kolmannen tuotantokauden esittäminen alkoi Ruutu Plus -suoratoistopalvelussa 2. marraskuuta 2017 ja Liv-kanavalla 4. tammikuuta 2018. Sarjasta on tehty yhteensä viisi kautta. Viimeisen kauden esitys aloitettiin Yhdysvalloissa 7. toukokuuta 2020. Suomessa sarjan kaikki kaudet ovat katsottavissa Elisa Viihde Viaplay -suoratoistopalvelussa. == Näyttelijät == == Tuotantokaudet == == Lähteet == == Aiheesta muualla == * Blindspot NBC:n sivustolla * * Blindspot TV Guiden sivustolla Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset draamasarjat Luokka:2020-luvun yhdysvaltalaiset rikossarjat Luokka:Yhdysvaltalaiset toimintasarjat Luokka:NBC:n televisio-ohjelmat
Hedda Bångman

Hedda Bångman (s. 28. huhtikuuta 1995 Tukholma) on ruotsalainen maastohiihtäjä. Hänen seuransa on Offerdals SK. Bångman on ollut maailmancupissa parhaimmillaan 46:s Östersundissa kymmenen kilometrin vapaan hiihtotavan kilpailussa 15. helmikuuta 2015 ja Falunissa 15 kilometrin perinteisen hiihtotavan kilpailussa 29. tammikuuta 2017. Bångman oli mukana juniorien MM-kilpailuissa 2013, 2014 ja 2015 sekä alle 23-vuotiaiden MM- kilpailuissa 2016. Hänen paras saavutuksensa henkilökohtaisilla matkoilla näissä kilpailuissa oli yhdeksäs sija perinteisen hiihtotavan sprintissä Almatyssä 2015. Ruotsin-mestaruuskilpailuissa Bångmanin paras saavutus on kahdeksas sija yhdistelmäkilpailussa Piitimessä 2016. == Lähteet == Luokka:Ruotsalaiset maastohiihtäjät Luokka:Vuonna 1995 syntyneet Luokka:Elävät henkilöt
Århusin sopimus

Århusin sopimus on kansainvälinen yleis- ja ympäristösopimus, joka solmittiin Tanskan Aarhusissa (tuolloin Århus) 25. kesäkuuta 1998. Sopimuksen tavoitteena on edistää kansalaisten vaikutusmahdollisuutta päätöksiin, jotka koskevat heidän elinympäristöään. Sopimuksessa mukana olevat valtiot takaavat ympäristöasioissa kansalaisilleen oikeuden saada tietoa ja osallistua päätöksentekoon sekä vireillepano- ja muutoksenhakuoikeuden. Århusin yleissopimus vahvistaa perussäännöt, joilla pyritään edistämään kansalaisten osallistumista ympäristöasioihin ja ympäristölainsäädännön täytäntöönpanoon. Århusin yleissopimuksessa on kolme pilaria, joista kullakin myönnetään erilaisia oikeuksia: ensimmäisellä pilarilla mahdollistetaan ympäristöä koskevan tiedon saanti, toisella osallistuminen päätöksentekomenettelyihin ja kolmannella muutoksenhaku- ja vireillepano-oikeus. Århusin sopimus on Yhdistyneiden kansakuntien Euroopan talouskomission yleissopimus. Euroopan yhteisö allekirjoitti yhdessä kaikkien jäsenvaltioidensa kanssa Århusin sopimuksen vuonna 1998. Sopimus astui voimaan 30. lokakuuta 2001, jolloin se oli ratifioinut 17 maata etupäässä Itä-Euroopasta ja Keski-Aasiasta. 29\. huhtikuuta 2017 mennessä sopimuksen oli ratifoinut tai hyväksynyt 46 valtiota ja Euroopan unioni. Suomessa eduskunta hyväksyi sopimuksen 21. kesäkuuta 2004 ja tasavallan presidentti 13. elokuuta 2004. Sopimus astui voimaan Suomessa 30. marraskuuta 2004. Suomen lainsäädäntö täytti sopimuksen vaatimukset kuitenkin jo aikaisemmin. == Lähteet == Luokka:Ympäristösopimukset Luokka:Ympäristöpolitiikka Luokka:1998
Niin kuin kivelle puhutaan

Niin kuin kivelle puhutaan on suomennosvalikoima Paul Celanin runoja eri kokoelmista. Teoksen on suomentanut Jukka Koskelainen ja julkaissut vuonna 1993 Nuoren Voiman Liitto yhdessä kustantaja Tammen kanssa. Kokoelman lopussa on suomentajan jälkisanat. Jälkisanoissa Koskelainen kirjoittaa, että alun kokoelmia sävyttävät romantiikka ja surrealismi. Vähä vähältä lyyrisyys katosi, runot lyhenivät ja kieli pirstoutui. Juuri loppukauden kokoelmiin perustuu Celanin maine hermeettisenä runoilijana. Hän itse tosin kiisti hermeettisyyden. Tunnetuin runo on "Todesfuga" (Kuolemanfuuga, Kuolonfuuga), josta on tehty aiemmin kolme suomennosta (Tuomas Anhava, Aki Salmela ja Merja- Riitta Stenroos). Runoissa on usein vastapareja, ja ne on kirjoitettu puhuttelumuotoon. Celanin runoissa on viittauksia eri suuntiin, mutta niiden tulkintaa on tehty eri tavoin. Saksassa hänen tuotannostaan on kirjoitettu runsaasti selitysteoksia.Jukka Koskelainen, Ristikon takaa, jälkisanat kokoelmassa, s. 122–123. Teoksen lopussa Koskelainen esittää Celanin sanastosta omia tulkintojaan. ==Katso myös== * Luettelo Paul Celanin runojen suomennoksista, sisältää myös luettelon valikoiman runoista ==Lähteet== Luokka:Vuoden 1993 kirjat Luokka:Runokokoelmat
Venäjän–Turkin sota (1768–1774)

Venäjän–Turkin sota (1768–1774) johtui Venäjän keisarinna Katariina Suuren halusta saada Venäjälle satamia Mustaltamereltä ja vapauttaa Balkanin kansat Turkin vallan alaisuudesta. Pidettiin myös tärkeänä, että Mustaltamereltä olisi vapaa pääsy Bosporinsalmen läpi Välimerelle. Sotaa edelsi vuonna 1735 syttynyt Puolan perimyssota, jossa Venäjä oli samalla puolella Itävallan kanssa. Itävalta kuitenkin irrottautui sodasta vuonna 1737. Samanaikaisesti Ruotsissa nousi valtaan sotaisa hattupuolue, joka alkoi harjoittaa Venäjän- vastaista politiikkaa. Venäjän oli solmittava Belgradin rauha 1739 epäedullisin ehdoin, eikä sodassa valloitettuja alueita saatu sen haltuun. Balkanin ortodoksinen väestö oli kuitenkin jo herännyt huomaamaan venäläiset uskonveljikseen. ==Sodan alku== Katariinan noustua valtaan aloitettiin Venäjällä voimakas propaganda Balkanin kansojen vapauttamiseksi ja vapaan merenkulun luomiseksi. Osmanien valtakunta oli huolestunut Venäjän vaikutusvallan kasvusta ja valtiontalouden mahdollisista tullitulojen menetyksestä, jos kauppaväylät vapautuisivat. Turkki esitti Ranskan ja Itävallan tukemana vaatimuksen, että Venäjän pitäisi vetää joukkonsa pois Puolasta. Kun Venäjä ei tähän suostunut, Turkki julisti sille sodan 6. lokakuuta 1768 ja otti Venäjän Turkin-lähetystön henkilökunnan vangiksi. Tammikuussa 1769, 70 000 hengen turkkilainen armeija hyökkäsi Keski-Ukrainan maihin, poltti kymmeniä kyliä ja orjuutti ihmisiä, mutta heidän hyökkäyksensä torjui Pyhän Elisabetin linnoituksen 6 000 miehen varuskunta, joka koostui 4 000 venäläisestä ja 2 000 ukrainalaisesta kasakosta. Venäjä aloitti nopeasti sotatoimet Mustanmeren itäosan Azovassa. Lisäksi kenraalien Aleksandr Golitsynin ja Pjotr Rumjantsevin johtamat joukot valloittivat Moldovaa. Venäjän laivasto purjehti kohti Kreikkaa ja se löi kesäkuussa 1770 Tšesmen (Çeşme) salmessa Turkin laivaston ja valloitti suuren osan alueen saarista. Samalla Venäjä sai haltuunsa Asovanmeren rannat ja Krimin. ==Neuvottelut== Turkki oli valmis rauhanneuvotteluihin. Aselepo solmittiinkin toukokuussa 1772. Sota kuitenkin syttyi uudestaan, kun tilanne Puolassa kävi Venäjälle turvallisemmaksi. Nyt Venäjä valtasi Suvorovin johtamana Tonavan varren linnoituksia. Rauha solmittin Kutšuk Kainardsissa 1774. Venäjä sai osan Moldovaa sekä Asovanmereltä Kertšin ja Jenikalen linnoitukset. Turkki suostui kunnoittamaan alamaistensa ortodoksista uskoa. Sopimuksessa Krim tuli Turkista riippumattomaksi valtioksi. Tosin Venäjä otti Krimin alueen haltuunsa keväällä 1783. Sodan seurauksena Venäjä kiinnostui Kaukasian valtaamisesta. Georgialaiset olivat sodan aikana pyytäneet Venäjältä apua omassa taistelussaan Turkkia vastaan. Vuonna 1774 tehdyssä sopimuksessa Georgia vapautettiin veronmaksusta Turkille. Toisaalta Iran vahvistui Georgian itäpuolella, ja Georgia joutui kahden islamilaisen valtion puristuksessa turvautumaan Venäjän apuun. Venäjä sai yliotteen Georgiasta. ==Katso myös== * Venäjän–Turkin sota (1787–1792) ==Lähteet== Luokka:Venäjän sodat Luokka:Osmanien valtakunnan sodat Luokka:1700-luvun sodat Luokka:1760-luku Luokka:1770-luku
Ykkösen kausi 2017

Ykkösen kausi 2017 on Suomen jalkapallon toiseksi korkeimman sarjatason Ykkösen 45. kausi. Kausi pelataan kymmenen joukkueen kolminkertaisena sarjana. Ykkösen voittaja nousee seuraavaksi kaudeksi Veikkausliigaan ja toiseksi sijoittunut karsii liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putoaa Kakkoseen. Kausi alkoi 29. huhtikuuta 2017 ja se päättyi 21. lokakuuta 2017. == Joukkueet == Joukkue Kaupunki Päävalmentaja Sijoitus edellisellä kaudella AC Oulu Oulu Ekenäs IF Raasepori FC Honka Espoo IF Gnistan Helsinki (20.7. alkaen) GrIFK Kauniainen (31.7. alkaen) FC Haka Valkeakoski FF Jaro Pietarsaari (22.9. alkaen) KPV Kokkola OPS Oulu (21.6. alkaen) TPS Turku == Sarjataulukko == Sijoituksen määrittäminen: 1) Pisteet; 2) Maaliero; 3) Tehdyt maalit. == Tilastot == === Maalipörssi === 14 maalia * Kalle Multanen (FC Haka) * Felix De Bona (EIF) 11 maalia * Christian Eissele (FF Jaro) 10 maalia * Seth Paintsil (FF Jaro) * Joni Korhonen (FC Honka) 9 maalia * Masar Ömer (FC Honka) Kahdeksan maalia * Saša Jovović (AC Oulu) * Alberto Morín (AC Oulu) * Washilly Tshibasu (KPV) * Aleksander Akbar (Gnistan) * Irakli Sirbiladze (KPV) * Kasperi Liikonen (FC Honka) Seitsemän maalia * Faton Seferi (GrIFK) * Jani Virtanen (TPS) * Mikko Hyyrynen (TPS) * Thiago Trindade de Moura (OPS) Kuusi maalia * Onni Valakari (TPS) * Ilari Mettälä (TPS) * Oskari Jakonen (TPS) * Lucas Kaufmann (FC Honka) * Michael Kelechi (OPS) * Joel Perovuo (FC Honka) * Jaakko Rantanen (FC Haka) Viisi maalia * Leandro Costa Martins (OPS) * Erkka Helminen (FC Haka) * Titi Essomba (AC Oulu) * Jean Silva (Gnistan) * Tuomas Mustonen (AC Oulu) * Konstantin Belov (OPS) * Thomas Kula (FF Jaro) * Samuel Langhoff (GrIFK) * Miloš Josimov (KPV) Neljä maalia * Rony Huhtala (FC Honka) * Juri Kinnunen (TPS) * Riku Selander (Gnistan) * Niko Tirkkonen (Gnistan) * Daniel Langhoff (GrIFK) * Mika Ääritalo (TPS) === Kuukauden pelaajat === * Toukokuu 2017: Kalle Multanen FC Haka * Kesäkuu 2017: Kalle Multanen FC Haka * Heinäkuu 2017: Juri Kinnunen TPS * Elokuu 2017: Onni Valakari TPS * Syyskuu 2017: Joni Korhonen FC Honka ===Paras pelaaja=== Jalkapallon Pelaajayhdistys valitsi vuoden 2017 Ykkösen parhaan pelaajan pelaajien oman äänestyksen perusteella: Vuoden paras pelaaja: Mikko Hyyrynen TPS Vuoden maalivahti Jonathan Viscosi TPS Vuoden puolustaja Juri Kinnunen TPS Vuoden keskikenttäpelaaja Lucas Kaufmann (FC Honka) Vuoden hyökkääjä Kalle Multanen (FC Haka) == Lähteet == ==Aiheesta muualla== * Virallinen sivusto Luokka:Ykkösliigan kaudet Luokka:Jalkapallosarjojen kausi 2016–2017/2017
Dubaï Flamingo

Dubaï Flamingo on vuonna 2012 ensi-iltansa saanut Delphine Kreuterin ohjaama ja käsikirjoittama ranskalais-portugalilais-arabiemiirikuntalainen road movie -tyylinen draamaelokuva, jonka pääosissa ovat Vanessa Paradis, Sergi López ja Florence Thomassin. Elokuvan tuottajana oli Paulo Branco. == Juoni == Vincent (Sergi López) asuu Dubaissa. Kun hänen vaimonsa Livia (Florence Thomassin) katoaa jälkiä jättämättä, hän lähtee heti huolestuneena etsimään tätä. Livia on voinut karata toisen miehen kanssa, mutta katoamisen takana voi olla vakavakin selitys. Eräällä parkkipaikalla Vincent kohtaa nuoren naisen, Jackien (Vanessa Paradis). He löytävät nopeasti yhteisen sävelen ja alkavat yhdessä haravoida kaupungin ja autiomaan välissä seutua, missä unet ja todellisuus alkavat sulautua saumattomasti toisiinsa. == Näyttelijät == == Tuotanto == Dubaï Flamingo kuvattiin miljoonan euron budjetilla Yhdistyneissä arabiemiirikunnissa marras-joulukuussa 2010. Elokuvan tuotantoyhtiöinä olivat ranskalainen Alfama Films, portugalilainen Clap Filmes sekä arabiemiirikuntalaiset e-Motion International ja Jumeirah The Meydan Dubai. Elokuvan virallinen traileri julkaistiin 29. marraskuuta 2011. == Julkaisu == Dubaï Flamingo sai ensi-iltansa Ranskassa 18. tammikuuta 2012, oli Alfama Filmsin teatterilevittämä ja keräsi teatterikierroksensa aikana 2 801 katsojaa. Dubaï Flamingo julkaistiin Ranskassa DVD:lle 11. lokakuuta 2012. == Lähteet == == Aiheesta muualla == * Dubaï Flamingo Alfama Filmsin sivuilla * * * Dubaï Flamingo AlloCinéssä * Dubaï Flamingo UniFrancessa * Dubaï Flamingo JP’s Box-Officessa Luokka:Vuoden 2012 ranskalaiset elokuvat Luokka:Ranskalaiset draamaelokuvat Luokka:Portugalilaiset elokuvat Luokka:Road moviet
Japanilainen elokuva

Japanin ensimmäiset elokuvat valmistuivat aivan 1800-luvun lopussa. Varhaisimmat teokset olivat katuelämää kuvaavia dokumentteja ja geishojen tanssiesityksiä. Teatterin ja elokuvan raja oli häilyvä: suuri osa elokuvista kuvasi kabuki-esityksiä ja mykkäelokuvien kertojilla (benshi) oli huomattava asema. Parhaat kertojat olivat elokuvatähtien kaltaisia kuuluisuuksia ja he katosivat vasta äänielokuvan myötä 1930-luvulla. Maan elokuvateollisuus kasvoi kaupungistumisen ja massakulttuurin syntymisen myötä huomattavasti ja tuotti 1920-luvun lopun ja toisen maailmansodan välissä yli kymmenen tuhatta pitkää elokuvaa. Lyhyt iloinen 1920-luku päättyi Kantōn suureen maanjäristykseen, jonka jälkeen yleisö alkoi suosia vakavampia aiheita: historiallista draamaa ja romantiikkaa. Lamavuosina ohjaajat ryhtyivät käsittelemään erityisesti alemman keskiluokan ja työväestön sekä japanilaisen naisen ahdinkoa. Sodan alettua elokuva valjastettiin propagandan palvelukseen.Fält ym. 1994, s. 282–283.The Cambridge Encyclopedia of Japan 1993, s. 226–227. Japanilaisen elokuvan kulta-aikaa oli 1950-luku. Akira Kurosawa teki ensimmäiset elokuvansa 1940-luvulla ja voitti Venetsian elokuvajuhlien hopeisen leijonan teoksellaan Rashōmon (1950). Muita hänen mestariteoksiaan ovat Seitsemän samuraita vuodelta 1954 ja Ikiru, sotaa edeltävän draaman humanismia ja realismia jatkava teos vuodelta 1952. Kenji Mizoguchi aloitti vuorostaan työskentelyn jo 1920-luvulla kuvaten erityisesti naisten kohtaloa – hänen tunnetuin teoksensa on myös hopeisen leijonan voittanut Ugetsu – kalpean kuun tarinoita. Kaikkein merkittävimpänä ohjaajana monet pitävät kuitenkin Yasujirō Ozua, joka loi minimalistisia kuvauksia japanilaisesta perheestä. Hänen tunnetuimpiin ohjauksiinsa kuuluu keskimääräisen perheen hajoamista kuvaava hiljainen, eleginen tarina Ensimmäinen matka vuodelta 1953. 1960-luvulla television yleistymisen myötä elokuvan merkitys väheni ja lipunmyynti laski viidesosaan huippuluvuistaan. Kallimman tuotannon korvasivat gangsterit, teinielokuvat, hirviöteemat (Godzilla) ja pehmoporno. Japanilaisen elokuvan ovat pitäneet elinvoimaisena erityisesti itsenäiset ohjaajat, kuten Nagisa Ōshima, Shōhei Imamura ja Jūzō Itami. == Katso myös == * Anime * Kaijū eiga * Yakuza eiga == Lähteet == * * === Viitteet === ==Kirjallisuutta== *Japani-teemanumero, Filmihullu 6/2016. Mm. Yasujiro Ozu, Mikio Naruse, Kenji Mizoguchi, Shohei Imamura, Masaki Kobayashi, Kihachi Okamoto, Koji Wakamatsu, Kiyoshi Kurosawa ja Takashi Miike. *Taylor-Jones, Kate E. Divine Work, Japanese Colonial Cinema and Its Legacy. New York : Bloomsbury Academic, 2017. ISBN 9781501306129. *Zahlten, Alexander: The End of Japanese Cinema : Industrial Genres, National Times, and Media Ecologies. Durham : Duke University Press, 2017. ISBN 9780822369448. *
Katja Novitskova

Katja Novitskova (s. 1984 Tallinna) on virolainen taiteilija, joka asuu ja työskentelee Amsterdamissa ja Berliinissä. Novitskova on osallistunut ryhmänäyttelyihin vuodesta 2009 alkaen ja pitänyt yksityisnäyttelyitä eri maissa vuodesta 2012. Lisäksi hän on toiminut useiden näyttelyiden kuraattorina. Novitskova edustaa Viroa Venetsian biennaalissa vuonna 2017. == Taidetta internetistä == Novitskova hyödyntää teoksissaan verkosta löydettyä kuvamateriaalia, muun muassa kuvia kasveista, eläimistä ja taivaankappaleista. Teoksissa kuvat saavat usein litteän veistoksen muodon. Alumiinille pohjustetut ja muotoon leikatut kuvasuurennokset seisovat vapaasti lattialla. Novitskova hyödyntää teoksissaan myös videokuvaa sekä erilaisia valmisesineitä, joita hän muokkaa lisäämällä niihin osia. Novitskova on kiinnostunut ihmisen havaintokyvyn rajoista sekä uusista kuvantamismenetelmistä, jotka tavoittavat paljaalle ihmissilmälle näkymättömiä asioita. Monet teoksista esittävätkin aiheita, joiden taltioimiseen tarvitaan mikroskooppeja, lämpökameroita tai avaruusluotaimia. Novitskovan taideprojekti Post Internet Survival Guide 2010 oli mukana vakiinnuttamassa post-internet- taiteen käsitettä. Projekti toteutui kirjan, installaation sekä tapahtuma- ja näyttelysarjan muodossa vuosina 2010–2011. == Opinnot == Novitskova opiskeli semiotiikkaa ja kulttuurintutkimusta Tarton yliopistossa, missä hän suoritti BA-tutkinnon vuosina 2003–2006. Hän jatkoi opintojaan Tarton taidekorkeakoulun mediataiteen osastolla ja suoritti maisterintutkinnon digitaalisesta mediasta Lyypekin yliopistossa Saksassa 2007. Vuosina 2008–2010 hän opiskeli graafista suunnittelua amsterdamilaisessa Sandberg Instituutissa. == Suomessa == Novitskovan installaatio Dawn Mission on esillä Kiasman Ars17-näyttelyssä. Vuonna 2011 Novitskova kuratoi näyttelyn turkulaiseen B-galleriaan. Hän oli myös yksi näyttelyn taiteilijoista. == Lähteet == Luokka:Virolaiset taiteilijat Luokka:Vuonna 1984 syntyneet Luokka:Elävät henkilöt
Acid Washed

Acid Washed on ranskalainen duo Pariisista, joka koostuu Andrew Claristidgesta ja Richard d’Alpertista. ==Diskografia== ===Albumit=== *Acid Washed (2010, Record Makers) *House of Melancholy (2013, Record Makers) ===Singlet ja EP:t=== *General Motors, Detroit, America / Snake (2009) *Acid Washed (2010, Record Makers) *Change Remixes (2011) *For Your Eyes Only / Prince Acid (2012, Record Makers) ==Lähteet== Luokka:Ranskalaiset duot Luokka:Ranskalaiset elektronisen musiikin yhtyeet
Venäjän–Turkin sota (1787–1792)

Venäjän–Turkin sota (1787–1792) oli Venäjän keisarikunnan ja Osmanien valtakunnan eli Turkin välinen sota. Se oli jatkoa vuosien 1768–1774 Venäjän–Turkin sodalle, joka oli päättynyt Venäjän voittoon. Sodan jälkeen Venäjä oli ottanut omin päin haltuunsa alueita Mustanmeren rannoilta, mikä ei miellyttänyt Turkkia. Se vaati Venäjää vetämään joukkonsa pois Krimiltä. Sota syttyi 19. elokuuta 1787. Turkki kävi samaan aikaan sotaa Itävaltaa vastaan (1787–1791), joten Venäjä ja Itävalta olivat tässä sodassa liittolaisia. Alkuvuonna 1787 Venäjän keisarinna Katariina Suuri teki propagandamielessä puolivuotisen tarkastusmatkan Venäjän haltuun otetulla Novorossijan alueella. Matka tunnetaan erityisesti väitetyistä Potemkinin kulisseista. Krimin takaisia alueita asutettiin ja venäläistettiin sotamarsalkka Grigori Potjomkinin johdolla. Sodassa Turkin armeija oli alakynnessä siitä huolimatta, että se oli Venäjän armeijaa suurempi. Kenraali Aleksandr Suvorovin joukot löivät syyskuussa 1789 Rymnikin taistelussa turkkilaiset Yusuf paššan johtamat joukot. Amiraali Fjodor Ušakovin komentama venäläinen laivasto löi turkkilaiset myös merellä elokuussa 1791 käydyssä ratkaisevassa Kaliakranniemen meritaistelussa, minkä jälkeen Turkki oli valmis rauhanneuvotteluihin. Sota päättyi Jassyn rauhaan vuoden 1792 alussa. Rauhansopimuksessa vahvistettiin Venäjän oikeus Krimin niemimaan omistukseen. Etelä-Bug- ja Dnestrjokien välinen alue Moldovassa siirtyi Venäjän omistukseen. Venäjän tarkoituksena oli seuraavaksi luoda suojelukseensa Turkilta otettava Kreikan kuningaskunta, mutta suunnitelma ei toteutunut. ==Lähteet== == Aiheesta muualla == Luokka:Venäjän sodat Luokka:Osmanien valtakunnan sodat Luokka:1700-luvun sodat Luokka:1780-luku Luokka:1790-luku
Emine Erdoğan

Emine Erdoğan, s. Gülbaran; (s. 16. helmikuuta 1955) on Turkin presidentin Recep Tayyip Erdoğanin puoliso. == Elämäkerta == Emine Gülbaran syntyi Üsküdarissa Istanbulissa kurdilais- arabialaiseenhttps://www.latimes.com/archives/la-xpm-2004-aug-22-fg- firstlady22-story.htmlhttps://balkanist.net/turkeys-first-lady-speaks-mrs- erdogan-and-political-women-in-history/ Mrs Erdogan's many friends", The Economist, 12 August 2004 perheeseen joka oli lähtöisin Siirtin maakunnasta."Mrs Erdogan's many friends", The Economist, 12.8.2004Emine on nuorin perheen viidestä lapsesta. Hän kävi Mithat Paşa Akşam taidekoulua, mutta keskeytti opintonsa ennen valmistumista. Emine liittyi Idealistinaisten yhdistykseen. Näiden toimien aikana hän tapasi Recep Tayyip Erdoğanin konferenssissa. Recep Tayyip Erdoğan ja Emine Gülbaran menivät naimisiin 4. helmikuuta 1978. Parilla on neljä lasta; Ahmet Burak, Necmettin Bilal, Esra ja Sümeyye. == Poliittinen elämä == Syed Yusuf Raza Gilani myönsi vuonna 2010 Pakistanin pääministeri Nishan-e-Pakistan palkinnon Emine Erdoğanille tunnustuksena hänen henkilökohtaisesta panostuksestaan Pakistanin tulvasta kärsineiden ihmisten hyväksi. Lokakuussa 2010 Erdoğan vieraili Pakistanissa ja tulvasta kärsineillä alueilla nähdäkseen henkilökohtaisesti tulvan aiheuttamat tuhot ja vaikutti merkittävästi kampanjan varainhankintaan auttaakseen maan tulvan uhreja.( 23.7.2011) Erdoğan vastustaa lapsiavioliittoja: "Lasten pakkoavioliitot eivät ole hyväksyttäviä missään olosuhteissa."tccb.gov.tr ==Lähteet == == Aiheesta muualla == Luokka:Elävät henkilöt Luokka:Valtionpäämiesten puolisot Luokka:Turkkilaiset henkilöt Luokka:Vuonna 1955 syntyneet
Washed Out

Ernest Greene (s. 3. lokakuuta 1982 Perry, Georgia, Yhdysvallat), joka tunnetaan paremmin taiteilijanimeltään Washed Out, on yhdysvaltalainen laulaja-lauluntekijä ja tuottaja. ==Tyyli== Washed Outin musikaalinen tyyli yhdistetään usein chillwave-musiikkiin, joka popularisoitui 2010-luvun alussa. == Kuvia == Washed_Out.jpg|Washed Out esiintymässä vuonna 2009. Washed Out at Ogden Theatre(10.04.11).jpg|Washed Out esiintymässä lokakuussa 2011. Washed_Out_at_Ogden_Theatre(10.04.11)(2).jpg|Washed Out esiintymässä lokakuussa 2011. ==Diskografia== ===Studioalbumit=== *Within and Without (Sub Pop, 2011) *Paracosm (Sub Pop, 2013) *Mister Mellow (Stones Throw, 2017) ===EP:t=== *High Times (Mirror Universe Tapes, 2009) *Life of Leisure (Mexican Summer, 2009) *Untitled (2010) ===Singlet=== *”Feel It All Around” (2009) *”You’ll See It (Small Black Remix)” (2010) *”Eyes Be Closed” (2011) *”Amor Fati” (2011) *”It All Feels Right” (2013) *”Don’t Give Up” (2013) ==Lähteet== ==Aiheesta muualla== Luokka:Chillwave-artistit Luokka:Vuonna 1982 syntyneet Luokka:Yhdysvaltalaiset elektronisen musiikin artistit Luokka:Yhdysvaltalaiset laulaja-lauluntekijät Luokka:Yhdysvaltalaiset musiikkituottajat Luokka:Elävät henkilöt
Maastojuoksun maailmanmestaruuskilpailut 2017

Maastojuoksun maailmanmestaruuskilpailut 2017 järjestettiin 26. maaliskuuta Kampalassa, Ugandassa. ==Mitalistit== ===Miehet 10 km=== Henkilökohtainen kilpailu Kultaa Hopeaa Pronssia Geoffrey Kipsang Kamworor 28.24 Leonard Kiplimo Barsoton 28.36 Abadi Hadis 28.43 Joukkuekilpailu Kultaa Hopeaa Pronssia Abadi Hadis Jemal Yimer Muktar Edris Ibrahim Jeilan Bonsa Dida Getaneh Molla 21 3 4 6 8 (10) (18) Geoffrey Kipsang Kamworor Leonard Kiplimo Barsoton Vincent Kipsang Rono Leonard Patrick Komon Nicholas Mboroto Kosimbei Leonard Langat 22 1 2 7 12 (15) (29) Timothy Toroitich Abdallah Kibet Mande Stephen Kiprotich Joshua Kiprui Cheptegei Phillip Kipyeko Stephen Kissa 72 9 16 17 30 (31) (52) === Naiset 10 km === Henkilökohtainen kilpailu Kultaa Hopeaa Pronssia Irene Chepet Cheptai 31.57 Alice Aprot Nawowuna 32.02 Lilian Kasait Rengeruk 32.12 Joukkuekilpailu Kultaa Hopeaa Pronssia Irene Chepet Cheptai Alice Aprot Nawowuna Lilian Kasait Rengeruk Hyvin Kiyeng Jepkemoi Agnes Jebet Tirop Faith Chepngetich Kipyegon 10 1 2 3 4 (5) (6) Belaynesh Oljira Senbere Teferi Gebeyanesh Ayele Sentayehu Lewetegn Zerfie Limeneh Dera Dida 45 8 10 13 14 (26) (DNF) Ruth Jebet Rose Chelimo Eunice Chebichii Chumba Desi Mokonin Bontu Rebitu 59 7 9 11 32 (68) ===4 × 2 kilometrin viestijuoksu=== Sekaviesti Kultaa Hopeaa Pronssia Asbel Kiprop Winfred Nzisa Mbithe Bernard Kipkorir Koros Beatrice Chepkoech 22.22 Welde Tufa Bone Cheluke Yomif Kejelcha Genzebe Dibaba 22.30 Aras Kaya Meryem Akdag Ali Kaya Yasemin Can 22.37 ===Pojat 8 km=== Henkilökohtainen kilpailu Kultaa Hopeaa Pronssia Jacob Kiplimo 22.40 Amdework Walelegn 22.43 Richard Yator Kimunyan 22.52 Joukkuekilpailu Kultaa Hopeaa Pronssia Amdework Walelegn Betesfa Getahun Selemon Barega Tefera Mosisa Bayelign Teshager Solomon Berihu 17 2 4 5 6 (12) (14) Richard Yator Kimunyan Amos Kirui Edwin Kiplangat Bett Wesley Ledama Ronald Kiprotich Kirui Meshack Munguti Nzula 26 3 7 8 10 (15) (18) Yemane Haileselassie Filmon Ande Abraha Kokob Mehari Tsegay Robel Sibhatu 57 9 11 17 20 (22) ===Tytöt 6 km === Henkilökohtainen kilpailu Kultaa Hopeaa Pronssia Letesenbet Gidey 18.34 Hawi Feysa 18.57 Celliphine Chepteek Chespol 19.02 Joukkuekilpailu Kultaa Hopeaa Pronssia Letesenbet Gidey Hawi Feysa Fotyen Tesfay Zeineba Yimer Biri Abera Wede Kefale 19 1 2 6 10 (12) (13) Celliphine Chepteek Chespol Sheila Chelangat Hellen Ekalale Lobun Joyline Cherotich Emmaculate Chepkirui Sandrafelis Chebet Tuei 20 3 4 5 8 (9) (11) Peruth Chemutai Sarah Chelangat Adha Munguleya Janat Chemusto Esther Yeko Chekwemoi Scarlet Chemos 62 7 14 18 23 (25) (29) ==Lähteet== * IAAF:n tulossivu * IAAF:n kisasivu 2017 Luokka:Vuoden 2017 yleisurheilu Luokka:Ugandan yleisurheilu
Cape Annin maanjäristys

Cape Annin maanjäristys tapahtui 18. marraskuuta 1755 Uuden Englannin alueella. Järistyksen arvioidaan olleen voimakkuudeltaan 6,0–6,3 Richterin asteikolla ja episentrumi on paikannettu 25 mailia Cape Annista itään. Aikalaiskertomusten mukaan 1500 savupiippua tuhoutui ja putoavat tiilet rikkoivat kattoja. Vuonna 1997 tehdyssä tutkimuksessa arvioitiin vastaavanlaisen maanjäristyksen tapahtuessa nykyään, Bostonin kaupunki kärsisi miljardien dollarien vahingot ja useita tuhansia kuolisi tai vammautuisi. Boston on erityisen haavoittuvainen maanjäristyksille, koska iso osa siitä on rakennettu täyttömaalle. Seabrookin ydinvoimalaitosta vastustettiin maanjäristysriskin perusteella, mutta se rakennettiin siitä huolimatta. == Lähteet == Luokka:1700-luvun maanjäristykset Luokka:1755 Luokka:Maanjäristykset Yhdysvalloissa Luokka:Massachusettsin historia
Within and Without

Within and Without on yhdysvaltalaisen chillwave-artistin Washed Outin debyyttistudioalbumi, joka julkaistiin 6. heinäkuuta 2011 levy-yhtiöllä Sub Pop. Albumi sijoittui sijalle 26. Billboard 200 -listalle ja myi Yhdysvalloissa ensimmäisen viikkonsa aikana 15 000 kappaletta, vuoden 2013 heinäkuuhun mennessä 89 000 kappaletta. ==Kappaleet== ==Lähteet== Luokka:Vuoden 2011 esikoisalbumit Luokka:Washed Outin albumit
Simakkeet

Simakkeet (Anthoxanthum) on heinäkasvien (Poaceae) heimoon kuuluva kasvisuku. Sukuun kuuluu 50–72 lajia. Simakkeet ovat mätästäviä monivuotisia heiniä, jotka kasvavat enintään 30 cm korkeiksi. Simakkeiden lehdet ovat tasaisia ja kieleke on lyhyt. Varret kasvavat yksittäin ja kukintona on varren päässä oleva hyvin tiivis, tähkää muistuttava röyhy. Kussakin röyhyn tähkylässä on vain yksi hyvin kehittynyt kukka. Ulkokale on sisäkaletta lyhyempi. Suvun lajeista Suomessa on tavattu kahta, tuoksusimaketta (Anthoxanthum odoratum) ja vihnesimaketta (Anthoxanthum aristatum). Näistä tuoksusimake kasvaa yleisenä lähes koko maassa, alalajia eteläntuoksusimake (Anthoxanthum odoratum subsp. odoratum) Etelä-Suomessa aina Oulun korkeudelle asti ja alalajia pohjantuoksusimake (Anthoxanthum odoratum subsp. alpinum) Lapissa. Vihnesimakkeesta on vain muutamia yli 50 vuotta vanhoja havaintoja rannikkoseuduilta sekä yksi uudempi havainto 1990-luvulta pääkaupunkiseudulta. == Lajeja ja alalajeja == * madeiransimake (Anthoxanthum maderense) * tuoksusimakeryhmä (Anthoxanthum odoratum -ryhmä)Suomen Lajitietokeskus: Simakkeet (Anthoxanthum) Viitattu 15.10.2021. ** eteläntuoksusimake eli tuoksusimake (Anthoxanthum odoratum, syn. A. odoratum subsp. odoratum) ** pohjantuoksusimake eli pohjansimake (Anthoxanthum nipponicum, syn. A. alpinum ja A. odoratum subsp. alpinum) * vihnesimake (Anthoxanthum aristatum) Simakkeisiin yhdistettyjä, aiemmin maarianheiniin (Hierochloë) luokiteltuja lajeja ja alalajeja: * metsämaarianheinä (Anthoxanthum australe) * tunturimaarianheinä (Anthoxanthum monticola) * tuoksumaarianheinäryhmä (Anthoxanthum nitens -ryhmä) ** niittymaarianheinä (Anthoxanthum hirtum) *** pohjanmaarianheinä (Anthoxanthum hirtum subsp. arcticum) *** kaakonmaarianheinä (Anthoxanthum hirtum subsp. hirtum) ** tuoksumaarianheinä (Anthoxanthum nitens) *** lännenmaarianheinä (Anthoxanthum nitens subsp. balticum) *** lapinmaarianheinä (Anthoxanthum nitens subsp. nitens) == Lähteet == == Aiheesta muualla == * Integrated Taxonomic Information System (ITIS): Anthoxanthum * United States Department of Agriculture (USDA): Anthoxanthum * Flora of China: Anthoxanthum *
HADOPI

Haute Autorité pour la diffusion des œuvres et la protection des droits sur internet (lyhyemmin HADOPI) on ranskalainen piraattikirjeitä lähettävä virasto, joka perustettiin 2009 samannimisellä lailla. Lain mukaan HADOPI lähettää tekijänoikeuksia loukanneille varoituskirjeitä. Kolmannen varoituskirjeen jälkeen piraatille voidaan harkita teknisiä rangaistuksia, jopa verkkoyhteyden katkaisua. HADOPI lähetti lokakuussa 2010 ensimmäiset piraattikirjeensä, minkä jälkeen piratismi väheni Ranskassa huomattavasti. Vuonna 2012 Ranskan kulttuuriministeri Aurélie Filippetti kuitenkin kertoi, ettei HADOPI ole saavuttanut sille asetettuja tavoitteita. Ensimmäinen versio laista kaatui kesäkuussa 2009 Ranskan perustuslakituomioistuimessa vuoden 1789 ihmisoikeuksien julistuksen vastaisena. Sen artiklassa 11 on suojattu viestinnän ja sananvapaus. Lisäksi laki nähtiin länsimaisen oikeuskäsityksen syyttömyysperiaatteen vastaisena.http://www.is.fi/digitoday/art-2000001636279.html Uudistettu versio laista, ns. HADOPI 2 hyväksyttiin syyskuussa 2009. == Lähteet == == Aiheesta muualla == * Verkkosivut Luokka:Tekijänoikeus Luokka:Ranskalaiset järjestöt
Judon Euroopan-mestaruuskilpailut 2017

Judon Euroopan-mestaruuskilpailut 2017 järjestettiin Torwar Arenalla, Varsovassa, Puolassa 20.–23. huhtikuuta 2017. Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut.. == Mitalistit == Lähde: European Judo Union === Miehet === Sarja Kultaa Hopeaa Pronssia –60 kg Robert Mšvidobadze Janislav Gertšev Orxan Səfərov Francisco Garrigos –66 kg Heorhi Zantaraja Adrian Gomboc Nijat Šikalizade Matej Poliak –73 kg Hidayat Heydarov Musa Moguškov Rüstəm Orucov Tommy Macias –81 kg Alan Hubetsov Dominic Ressel Aslan Lappinagov Dominik Družeta –90 kg Aleksandar Kukolj Axel Clerget Beka Gviniašvili Huseii Halmurzajev –100 kg Elxan Məmmədov Cyrille Maret Kirill Denisov Kazbek Zankišijev +100 kg Guram Tušišvili Adam Okruašvili Lukáš Krpálek Roy Meyer Joukkuekilpailu Laša Giunašvili Važa Margvelašvili Laša Šavdatuašvili Phridon Gigani Zebeda Rekhviašvili Ambako Avaliani Beka Gviniašvili Ushangi Margiani Guram Tušišvili Adam Okruašvili Anzaur Ardanov Abdula Abdulzhalilov Uali Kuržev Denis Jartsev Denis Kalinin Stanislav Semjonov Magomed Magomedov Huseii Halmurzajev Andrei Volkov Renat Saidov Akos Bartha Csaba Szabo Frigyes Szabo László Csoknyai Gabor Ver Barna Bor Miklos Cirjenics Gevorg H'ašatrian Heorhi Zantaraja Dmytro Kanivets Serhi Drebot Artem Homula Serhi Krivtšatš Kedžkau Njabali Vadym Synyavsky Stanislav Bondarenko Jakiv H'ammo === Naiset === Sarja Kultaa Hopeaa Pronssia –48 kg Darja Bilodid Irina Dolgova Monica Ungureanu Éva Csernoviczki –52 kg Majlinda Kelmendi Alesja Kuznetsova Evelyne Tschopp Joana Ramos –57 kg Priscilla Gneto Theresa Stoll Nora Gjakova Helene Receveaux –63 kg Tina Trstenjak Margaux Pinot Alice Schlesinger Kathrin Unterwurzacher –70 kg Sanne Van Dijke Giovanna Scoccimarro Barbara Matić Marie-Eve Gahié –78 kg Audrey Tcheuméo Guusje Steenhuis Abigél Joó Natalie Powell +78 kg Marina Slutskaja Svitlana Jaromka Carolin Weiss Larisa Cerić Joukkuekilpailu Melanie Clement Amandine Buchard Proscilla Gneto Helene Receveaux Margaux Pinot Marie-Eve Gahié Sama Hawa Camara Émilie Andéol Karolina Pieńkowska Agata Perenc Anna Borowska Julia Kowalczyk Agata Ozdoba Karolina Tałach Katarzyna Kłys Sandra Lickun Beata Pacut Anna Załęczna Tena Šikić Tihea Topolovec Marijana Mišković-Hasanbegović Maja Blagojević Barbara Matić Ivana Maranić Ivana Sutalo Nieke Nordmeyer Sappho Coban Theresa Stoll Martyna Trajdos Nadja Bazynski Giovanna Scoccimarro Szaundra Diedrich Carolin Weiss Anna-Maria Wagner == Lähteet == Luokka:Judon Euroopan-mestaruuskilpailut Luokka:Varsovan urheilu Luokka:Vuoden 2017 urheilu
Ossi Ottela

Ossi Kari Kalervo Ottela (14. heinäkuuta 1944 Joutsa – 3. huhtikuuta 2017 HyvinkääKuolinilmoitus, Helsingin Sanomat 30.4.2017 s. C 14) oli suomalainen kuuro urheilija, joka menestyi Kuurojen olympialaisissa Deaflympicsissa. Hän saavutti vuoden 1969 Deaflympicsissa Belgradissa moukarinheitossa hopeaa.Ossi Kalervo Ottela. Deaflympics viitattu 30.4.2017 ==Sijoituksia== * Washington 1965 kuulantyöntö: 6. sija * Belgrad 1969 moukarinheitto: hopea * Belgrad 1969 kuulantyöntö: 7. sija * Malmö 1973 kiekonheitto * Malmö 1973 moukarinheitto: 5. sija == Lähteet == Luokka:Suomalaiset moukarinheittäjät Luokka:Suomalaiset kuurot henkilöt Luokka:Vuonna 1944 syntyneet Luokka:Vuonna 2017 kuolleet
Viherpantaheinä

Viherpantaheinä (Setaria viridis) on pantaheinien sukuun kuuluva yksivuotinen heinäkasvilaji. Se on tyypillisesti matalakasvuinen ja kasvutavaltaan löyhästi mätästävä. Viherpantaheinästä tavataan kahta muunnosta: isoviherpantaheinä (Setaria viridis var. major) ja pikkuviherpantaheinä (Setaria viridis var. viridis). Muunnoksista isoviherpantaheinä on selvästi korkeammaksi kasvava ja leveämpilehtinen. Isoviherpantaheinän kukinto on myös pidempi ja tiheämpikukkainen. Viherpantaheinän varret ovat yleensä noin 20 cm korkeita ja kohenevia tai solmukohdistaan polveilevia. Lehdet ovat vaaleanvihreitä ja tasaisia. Varsien päissä olevat kukinnot ovat noin 5 cm pitkiä, muodoltaan liereitä ja väriltään vihreitä tähkiä. Tähkylöiden sisäkaleet ovat suunnilleen kukkien pituisia. Viherpantaheinä kukkii elo–syyskuussa. Italianpantaheinä eli tähkähirssi (Setaria italica) muistuttaa viherpantaheinää. Suomessa viherpantaheinää kasvaa siellä täällä eteläisessä Suomessa, mutta se ei ole kovin yleinen. == Lähteet == == Aiheesta muualla == * Suomen Lajitietokeskus: Viherpantaheinä (Setaria viridis) * Vieraslajit: Viherpantaheinä (Setaria viridis) * ITIS: Setaria viridis * United States Department of Agriculture (USDA): Setaria viridis * Flora of China: Setaria viridis Luokka:Pantaheinät
Life of Leisure

Life of Leisure on yhdysvaltalaisen laulaja-lauluntekijän ja tuottajan Washed Outin EP-levy, joka julkaistiin 8. syyskuuta 2009 levy-yhtiöllä Mexican Summer. Se on Washed Outin toinen EP, ensimmäisen ollessa samana vuonna julkaistu High Times. Life of Leisuressa käytettiin monia eri sampleja 1970- ja 1980-lukujen yhtyeiden ja artistien kappaleista. ==Kappaleet== ==Arvostelut== * Pitchfork: ==Lähteet== Luokka:Vuoden 2009 EP:t Luokka:Washed Outin albumit
Alfa Romeo GTA

Alfa Romeo GTA on Alfa Romeon vuosina 1965–1975 valmistama coupé-korinen urheiluautomalli, joka kehitettiin 105/115-mallisarjan urheilullisimmaksi ja tehokkaimmaksi malliksi. GTA-malleja valmistettiin paljon myös kilpa-autoiksi suoraan tehtaalla. == Giulia GTA == Alfa Romeon kilpailuosasto kehitti GTA:n kun merkillä oli tavoitteena osallistua vakioautoluokkien kilpailuihin. GTA on kevyempi ja tehokkaampi versio Giulia GT -tuotantomalliin verrattuna. Autodeltan autolla voitettiin kaksi ETCC-sarjan mestaruutta. GTA-mallissa käytettiin alumiinisia koripaneeleja, jotka kiinnitettiin auton teräsrunkoon. Taka- ja sivuikkunat korvattiin pleksilasista tehdyillä. Lisäksi eksoottisempia materiaaleja kuten magnesiumia käytettiin vanteissa ja muissa komponenteissa. == Alfa Romeo Giulia GTA (1965–1969) == Ensimmäisenä GTA- mallina esiteltiin vuonna 1965 Giulia GTA. Tavalliseen Sprint GT -malliin verrattuna kori oli kevytmetallia ja 1,6-litraisen moottorin puristussuhde oli korkeampi. Tehoa Giulia GTA:ssa oli 115 hevosvoimaa, yhdeksän enemmän kuin perusmallissa. Noin 500 autoa rakennettiin kilpailukäyttöä varten, ja autolla voitettiin European Touring Car Championship -sarjan mestaruus kolmena vuotena 1966–1969. Lisäksi vuosina 1967 ja 1968 valmistettiin ainoastaan 10 kappaletta mekaanisesti ahdettua GTA-SA-mallia käytettäväksi Group 5 -sarjassa. == Alfa Romeo GTA 1300 Junior (1968–1975) == Vuosina 1968–1975 valmistetussa GTA 1300 Juniorissa oli 1,3-litrainen moottori, jonka teho oli aluksi 95 hevosvoimaa, myöhemmin 110 hevosvoimaa. Katukäyttöön tarkoitetussa versiossa ei ollut useimpia 1,6-litraisessa olleita painoa keventäviä varusteita, kuten muovisia ikkunalaseja tai kevytmetallivanteita. Autodeltan virittämissä kilpailukäyttöön tarkoitetuissa malleissa oli tehoa 165 hevosvoimaa muun muassa polttoaineen ruiskutusjärjestelmän ansiosta. == Alfa Romeo GTAm (1969–1971) == Alfa Romeo GTAm -mallin 2,0-litrainen moottori oli kehitetty 1750 GTV:n 1,8 litran moottorista ja varustettu polttoaineen ruiskutusjärjestelmällä. M-kirjain tulee italian sanasta maggiorata, joka tarkoittaa suurennettua. == Lähteet == == Aiheesta muualla == GTA Luokka:1960-luvun autot Luokka:1970-luvun autot
John Verdon

John Verdon (s. 1. tammikuuta 1942 Yhdysvallat) on yhdysvaltalainen rikoskirjailija. Verdon teki pitkän uran mainosalalla New Yorkin mainosmaailmassa ennen eläkkeelle jäämistään. Eläkkeelle jäätyään hän aloitti uransa kirjailijana. Hänen ensimmäinen teoksensa on Numeropeli (Think of a Number). == Dave Gurney -sarja == * Numeropeli (2011) * Sokkoleikki (2012) * Murhakierre (2013) * Tappakaa Peter Pan (2014) * Painajaisuni (2016) *Syntipukki (2019) *Kuolleiden kylä (2022) *Kyynpesä (2023) == Lähteet == == Aiheesta muualla == * John Verdonin kotisivu Luokka:Yhdysvaltalaiset rikoskirjailijat Luokka:Vuonna 1942 syntyneet Luokka:Elävät henkilöt
Hedvig Taube

Hedvig Ulrika Taube (31. lokakuuta 1714 – 11. helmikuuta 1744) oli Ruotsin kuninkaan Fredrik I:n rakastajatar vuosina 1731–1741. Hedvig Tauben isä oli amiraali Evert Didrik Taube. Kuninkaan tiedettiin entuudestaan olevan kiinnostunut nuorista naisista, kun hän tapasi 17-vuotiaan Hedvigin, joka oli tunnettu kauneudestaan. Suhde herätti paljon paheksuntaa, sillä Ruotsissa ei esiintynyt kuninkaallisten kevytmielisyyttä samassa määrin kuin esimerkiksi Ranskassa. Erityisesti pappissääty lausui paheksuntansa asiasta. Myös kansliapresidentti Arvid Horn osoitti kuninkaalle asiasta eriävän kannan ja joutui siten hallitsijan epäsuosioon. Hedvig synnytti kuninkaalle neljä lasta ja oli kuninkaan epävirallinen puoliso Ulriika Eleonooran kuoleman (1741) jälkeen. Kuningas pyrki järjestämään Hedvigille arvonimiä kuten Saksan keisarin kautta järjestetty roomalaisen kreivittären arvonimi von Hessenstein. Naisen isä taas nimitettiin amiraliteettikollegion presidentiksi ja valtaneuvokseksi. Hedvigin neljäs raskaus oli hänen terveydelleen kohtalokas ja hän kuoli muutamia päiviä sen jälkeen kun hän oli synnyttänyt terveen lapsen. Kuningas otti tämän jälkeen rakastajattarekseen Catharina Ebban, jonka sukukartano oli Halikon Åminne. ==Lähteet== Luokka:Ruotsalaiset aateliset Luokka:Rakastajattaret Luokka:Vuonna 1714 syntyneet Luokka:Vuonna 1744 kuolleet
K. B. Tilak

Korlipara Balagangadhara (K. B.) Tilak (14. tammikuuta 1926 – 23. syyskuuta 2010) oli intialainen itsenäisyysaktivisti, piirtäjä ja tuottaja.Anupama Geetala Tilak, Vanam Jwala Narasimha Rao, Haasam Publications, Hyderabad, 2006. == Filmografia == Muddu Bidda (1956) M.L.A. (1957) Atha Okinti Kodale (1958) Mamiyarum Oru Veetu Marumagale (1961) Chitti Tammudu (1962) Eedu Jodu (1963) Uyyala Jampala (1965) Eedu Jodu (1967) Pantalu Pattimpulu (1968) Chhoti Bahu (1971) Kangan (1971) Bhoomi Kosam (1974) Kolleti Kapuram (1976) Dharma Vaddi (1982) == Lähteet == Luokka:Vuonna 1926 syntyneet Luokka:Vuonna 2010 kuolleet Luokka:Intialaiset elokuvatuottajat
Cristian Rolando Cruz

Cristian Rolando Cruz Ortega (s. 2. tammikuuta 1995 Kalifornia, Yhdysvallat) on jalkapalloilija, joka pelaa meksikolaisessa jalkapalloseurassa Loros de la Universidad de Colimassa. ==Lähteet== Luokka:Elävät henkilöt Luokka:Vuonna 1995 syntyneet Luokka:Yhdysvaltalaiset jalkapalloilijat
Slovakia (puolue)

SLOVAKIA (svk. SLOVENSKO) on slovakialainen konservatiivinen puolue, joka on rekisteröity 2011. Sen puheenjohtajana toimii maan entinen pääministeri Igor Matovič. Puolue toimi pitkään nimellä Tavalliset ihmiset ja riippumattomat henkilöt (OĽaNO) ennen kuin se vaihtoi nimensä vuoden 2023 parlamenttivaalien jälkeen. == Historia == Puolue tunnettiin ennen nimellä Tavalliset ihmiset tai Tavalliset ihmiset ja riippumattomat henkilöt (Obyčajní ľudia a nezávislé osobnosti, lyh. OĽaNO). Neljä Tavalliset ihmiset -järjestön jäsentä asettui ehdolle vuoden 2010 vaaleissa liberaalin Vapaus ja solidaarisuus -puolueen listoilla ja heidät kaikki valittiin. Puolue rekisteröitiin 2011 Igor Matovičin johdolla. Vuoden 2012 vaaleissa puolue nousi kolmanneksi suurimmaksi ja sai 8,6 % äänistä ja 16 paikkaa parlamenttiin. Vuoden 2016 vaaleissa puolue piti kolmannen sijansa ja sai 11 % äänistä ja 19 paikkaa. === Pääministeripuolueena === Vuonna 2020 puolue sai vaalivoiton kampanjoituaan erityisesti korruptiota vastaan ja sen johtaja Igor Matovič nousi maaliskuussa 2020 Slovakian uudeksi pääministeriksi. Matovič pakotettiin eroamaan pääministerin tehtävästään kuitenkin jo alkuvuonna 2021 koronarokotteisiin liittyneen kohun seurauksena. Pääministeriksi nostettiin valtiovarainministeri Eduard Heger, joka myös oli Tavallisten ihmisten jäsen. Hän kuitenkin erosi puolueesta maaliskuussa 2023. Vuonna 2023 OĽaNO vaihtoi nimekseen OĽaNO ja ystävät. === Ennenaikaiset vaalit ja nimenvaihto === Lokakuun 2023 ennenaikaisissa vaaleissa OĽaNO kärsi vaalitappion, mutta ylitti parlamentissa säilymiseen tarvittavan äänikynnyksen. Puolue jäi oppositioon ja muutti uudeksi nimekseen Slovakia (Slovensko). == Euroopan parlamentti == Vuodesta 2022 lähtien puolue on ollut Euroopan kansanpuolueen täysjäsen. == Lähteet == Luokka:Slovakian puolueet Luokka:Konservatiiviset puolueet
Vapaus ja solidaarisuus

Vapaus ja solidaarisuus (, SaS) on slovakialainen liberaalipuolue. Puolueen perusti 2009 taloustieteilijä Richard Sulík. == Historia == Uuden Vapaus ja solidaarisuus -puolueen idean pani ensimmäistä kertaa alulle Sulík marraskuussa 2008 Sme-verkkosivustollaan julkaisemassa blogissaan. Muita merkittäviä alkuvaiheen aktivisteja olivat muun muassa Jozef Mihál, Richard Švihura, Martin Poliačik, Juraj Droba, Juraj Miškov sekä Peter Kollárik. Puolueen sisäisten riitojen takia Jozef Mihál ja Martin Poliačik ovat myöhemmin eronneet puolueesta. Puolue nousi kolmanneksi suurimmaksi vuoden 2010 vaaleissa, joissa se sai 22 paikkaa ja nousi hallitukseen. Puolue menetti kuitenkin puolet paikoistaan vuoden 2012 vaaleissa. Vuoden 2016 vaaleissa se sai jälleen 12 % äänistä ja 21 paikkaa, jolla oli parlamentin toiseksi suurin puolue. Richard Sulík väistyi puolueen puheenjohtajan paikalta maaliskuun 2024 puoluekokouksessa. Hänen seuraajakseen valittiin entinen koulutusministeri Branislav Gröhling. == Lähteet == Luokka:Euroopan konservatiivien ja reformistien allianssi Luokka:Slovakian puolueet
Olemme perhe

Olemme perhe () on slovakialainen puolue, jota johtaa liikemies Boris Kollár. Puolue perustettiin 2011 nimellä Slovakian kansalaispuolue (Strana občanov Slovenska). Myöhemmin nimi oli Meidän maamme (Náš kraj). Vähän ennen vuoden 2016 vaalien ehdokasasettelun päättymistä Boris Kollár otti sen haltuunsa ja antoi sille uuden nimen Olemme perhe – Boris Kollár. Näin vältettiin 10 000 allekirjoituksen kerääminen uuden puolueen rekisteröimiseksi. Vaaleissa puolue sai 6,6 % äänistä ja 11 paikkaa parlamentissa. Kollárin nimi pudotettiin puolueen nimestä 2019. Vuoden 2020 vaaleissa Olemme perhe kasvatti ääniosuuttaan 8,24 prosenttiin ja se muodosti hallituksen yhdessä OĽaNOn, SaSin sekä Ihmisten vuoksi -puolueen kanssa. Kollár valittiin Kansallisneuvoston puheenjohtajaksi. Puolue jäi alle 5 prosentin äänikynnyksen vuoden 2023 vaaleissa kun se sai vain 2,21% äänistä. == Lähteet == Luokka:Slovakian puolueet